ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ทีมข่าวการเงิน
ธนาคารไทยพาณิชย์เสริมทัพแต่งตั้งผู้ช่วยผู้จัดการใหญ่ 3 ตำแหน่ง เสริมศักยภาพกลุ่มลูกค้าบุคคล รองรับการเติบโตของกลุ่มธุรกิจ ประกอบด้วย พิกุล ศรีมหันต์ ผู้ช่วยผู้จัดการใหญ่ สายสินเชื่อเพื่อที่อยู่อาศัย เป็นลูกหม้อของฝ่ายธุรกิจอสังหาริมทรัพย์โดยตรง 
qq...คนที่สอง สนันนาถ กุลไพศาลธรรม ผู้ช่วยผู้จัดการใหญ่ สายธุรกิจรายย่อย โดยเข้าร่วมงานกับธนาคารไทยพาณิชย์ในปี 2549 ตำแหน่งผู้จัดการสินเชื่อลูกค้าบุคคล ก่อนหน้านั้นมีประสบการณ์การทำงานในแวดวงการเงินจากสถาบันการเงินชั้นนำอย่างซิตี้แบงก์ สแตนดาร์ดชาร์เตอร์ด และบริษัท จีอี แคปปิตอล 
qq...คนสุดท้าย จามรี เกษตระกูล ผู้ช่วยผู้จัดการใหญ่ สายสินเชื่อลูกค้าบุคคล เข้าร่วมงานกับทางธนาคารไทยพาณิชย์เมื่อปี 2549 มีประสบการณ์การทำงานในสถาบันการเงินต่างประเทศยาวนานไม่แพ้กัน ทั้งที่ซิตี้แบงก์สแตนดาร์ดชาร์เตอร์ด ก่อนเข้าร่วมงานกับไทยพาณิชย์
qq...ใครผ่านหน้ากระทรวงการคลังเมื่อวานนี้ ก็ยังต้องเจอม็อบหลายร้อยคนจากสมาพันธ์ชุมชนแห่งประเทศไทย (ส.ม.ช.) ที่มาปักหลักทวงรัฐบาลแก้หนี้นอกระบบ นำโดย จำรัส อินทุมาร ประธานสมาพันธ์ชุมชนแห่งประเทศไทย และหัวหน้าพรรคไทยพอเพียง บอกว่า ตอนนี้ยังเหลือลูกหนี้อีก 6 แสนรายที่ยังไม่ได้รับการโอนหนี้เข้าในระบบ และขอให้ยกเลิกการใช้ข้าราชการหรือผู้มีเงินเดือนสูงมาค้ำประกัน โดยให้ บสย.มาทำหน้าที่ค้ำแทน